
Tisztelt Képviselő-testület!

A Közép-dunántúli Környezetvédelmi, Természetvédelmi és Vízügyi Felügyelőség 27230/2008. számú (1.sz. melléklet) határozata rendelkezik a hulladéklerakó rekultivációjáról. A határozat 2.24 pontja szerint a hulladéklerakó utógondozását és a monitoring rendszer üzemeltetését 2035. december 31. napig kell végezni.

A Tolna Vármegyei Kormányhivatal Környezetvédelmi Osztálya a TOG/81/00083-3/2026. számú határozatában (1.sz. melléklet) felhívta az Önkormányzat figyelmét, hogy:

„Az M-4 jelű kutat a 81448/2011 iktatószámú határozattal kiadott, 2035. december 31-ig hatályos vízjogi engedély (VKSZ: 38/0843-18308) alapján Bátaszék Város Önkormányzata üzemelteti. Az ALISCA Terra Regionális Hulladékgazdálkodási Kft. üzemeltetésében lévő M-1 és M-2 jelű kutak 14684/08 iktatószámon módosított (VKSZ: 38/8313-15226), 56091-10/2005 számon (VKSZ: 38/0843-15226) kiadott vízjogi üzemeltetési engedélye 2025. április 30-án lejárt. A hatóság felhívja a figyelmet, hogy érvényes vízjogi engedély nélkül a vízjogi létesítmények nem üzemeltethetőek tovább!”

Az ALISCA Terra Regionális Hulladékgazdálkodási Kft.-vel felvettük a kapcsolatot, de sem üzemeltetni, sem a tervdokumentációt megrendelni nem kívánják. Tervekkel sem rendelkeznek.
Ezt követően a vízügyi hatóságtól teljes körűen be tudtuk szerezni a korábbi terveket, amik alapján az új dokumentáció elkészíthető.

Indikatív ajánlat megkérése érdekében ajánlattételre szóló felhívás került kiküldésre, melynek tárgya:
A rekultivált hulladéklerakó (Bátaszék 0366/4 hrsz.) területén található M-1, M-2 és M-4 jelű kutak vízjogi üzemeltetési és fenntartási engedélyezési terve

A beérkezett ajánlat formai és tartalmi szempontoknak megfelel (lásd 1.sz. melléklet). 
Az ajánlattevő árajánlatában az alábbi ellenszolgáltatást ajánlotta meg.

1.	Az ajánlattevő neve: KaveczkiTerv Kft.
1063 Budapest Bajnok utca 27. 1. em. 16.
Ajánlati ár: nettó 500.000, - Ft + 135.000, - Ft ÁFA, azaz bruttó 635.000, - Ft

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet. A II. fejezet 1. pont c. bekezdés szerint a nettó 500.000 forint beszerzési értéket meghaladó, de a közbeszerzési értékhatárt el nem érő beszerzési érték esetén legalább három árajánlatot kell bekérni. Így a forrás biztosítását követően a tevékenység ellátására a szerződés megköthető.


Az alábbi határozati javaslat elfogadásával javasoljuk KaveczkiTerv Kft.-vel (1063 Budapest Bajnok utca 27. 1. em. 16.) történő szerződés megkötését összesen bruttó 635.000,- Ft összeggel. 

H a t á r o z a t i    j a v a s l a t :
		      
A rekultivált hulladéklerakó területén lévő minitoring kutak vízjogi üzemeltetési és fenntartási engedélyezési terve elkészítési munkákra vállalkozó kiválasztására

Bátaszék Város Önkormányzatának Képviselő-testülete;
a.) a rekultivált hulladéklerakó területén lévő minitoring kutak vízjogi üzemeltetési és fenntartási engedélyezési tervdokumentáció elkészítési feladatok elvégzésével a KaveczkiTerv Kft.-t bízza meg;
b.) a feladat ellátásához szükséges bruttó 635.000,- Ft díj kifizetését az önkormányzat 2026. évi költségvetésének városüzemeltetési dologi kiadások terhére biztosítja;
c.) felhatalmazza a város polgármesterét a feladat ellátására vonatkozó szerződés aláírására.

Határidő: 2026. július 31.
Felelős:   Dr. Bozsolik Róbert polgármester 
  (szerződés aláírásáért)

Határozatról értesül: 
                             KaveczkiTerv Kft.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár
